Snov je v učbeniku na straneh 202 in 203.

**Nastanek Nemčije in Italije**

**NEMČIJA (1815- 1871)**

**Nemška zveza**

Leta 1806 je Napoleon razpustil Sveto rimsko cesarstvo in nemške državice organiziral v Rensko zvezo, ki pa so jo po njegovem porazu na dunajskem kongresu odpravili in ustanovili Nemško zvezo, katere glavni cilj je bil zagotovitev notranje in zunanje varnosti nemških dežel. Novonastalo zvezo je sestavljalo 35 neodvisnih kneževin in 4 svobodna mesta (Bremen, Hamburg, Lübeck in Frankfurt). Zvezi je predsedovala Avstrija. Glavno mesto je bilo Frankfurt.

Podobno kot v Italiji so se tudi nemški revolucionarji zavzemali za politični in gospodarski liberalizem ter za **združitev nemških držav v enotno nemško državo**.

V večini nemških dežel je bil odpravljen fevdalizem ter uvedena politična in gospodarska svoboda, medtem ko do združitve nemških držav ni prišlo.

Ker so bila mnenja glede združitve različna sta **nastala dva programa združitve**:

1. **malonemški**

**združitev nemških dežel pod Prusijo (brez Avstrije)**

1. **velikonemški**

**združitev nemških dežel pod Avstrijo (Habsburžani)**

**Nenehni boji za prevlado** v Nemški zvezi med njenima največjima in najmočnejšima članicama **Avstrijo in Prusijo** so leta **1866** privedli do **avstrijsko-pruske vojne** in razpada Nemške zveze → **zmagala je Prusija!!**

Leta 1870/71 je v prusko - francoski vojni zmagala Prusija, kar je omogočilo, da je **leta 1871 nastalo Nemško cesarstvo (drugi nemški rajh).**

**Nemčija je postala najmočnejša država na evropski celini.**

**ITALIJA (1815-1870)**

V odgovor na restavracijo absolutizma in uvajanje legitimizma so se na Apeninskem polotoku izoblikovala številna **tajna revolucionarna društva** (**Oglarji**, **Mlada Italija**, **Mlada Evropa…**), ki so si prizadevala za:

* **neodvisnost** (severovzhodni del je bil pod avstrijsko oblastjo → potrebno bo jih izriniti z italijanskega ozemlja),
* in **združenje italijanskih državic** (italijansko ozemlje bilo razdrobljeno na številna kraljestva → velik problem).

Kljub močni nacionalni aktivnosti na Apeninskem polotoku je do dejanske združitve Italije prišlo šele v drugi polovici 19. stoletja, ko se je večina italijanskih državic združila v Kraljevino Italijo.

Proces združevanja Italije je znan kot ***risorgimento***.

Vodilno vlogo je imelo kraljestvo **Piemont** – Sardinija.

Italijanski **nacionalni junak** zedinjenja je bil **Giuseppe** **Garibaldi**.

**Združena italijanska država** **je nastala** 1860, kar ne drži popolnoma, oziroma **leta 1870**, ko je bila k tej združeni Italiji priključene še papeška država.

**Nastanek obeh velikih držav je imel dva zelo velika pomena:**

* **postali sta vzorec, kako lahko nastanejo nacionalne države,**
* **žal sta prav ti državi začeli zahtevati (upravičeno) ponovno razdelitev kolonialnega sveta, kar je eden glavnih razlogov za I. in II. svetovno vojno.**